Document ID: /fineweb-2-swissfilter-quality_10-filterrobots/filtered/02038.jsonl.gz/5837

Durant l’entira etappa hai adina puspè dà ciclists ch’han empruvà da scappar da la gruppa principala. Tranter auter han era plirs ciclists svizzers sco Michael Albasini, Grégory Rast, Martin Kohler e Martin Elmiger empruvà da scappar e gudagnar solo. Il pli datiers d’ina victoria è Martin Elmiger stà. El ha stuì laschar pudair suenter la gruppa principala pir dus kilometers avant l’arrivada. A la fin ha il sprint final dentant stuì decider.
Naginas midadas a la testa dal classament general
A la testa dal classament general n’hai dà naginas midadas. Rui Faria Da Costa dal Portugal resta er suenter la quarta etappa il leader dal Tour de Suisse. Da Costa maina cun in avantatg dad 8 secunda sin Fränk Schleck dal Luxemburg e 15 secundas sin il tschec Roman Kreuziger. Meglier svizzer è Mathias Frank sco 23avel cun in retard da gia 1:37 minutas.
La 5avla etappa da mesemna è 193 kilometers e maina dad Olten/Trimbach a Gansingen. (aw/sda)